Jozef Grünwald

Jozef Grünwald (jid. הק׳ יוסף גרינוואלד, ; * asi 1806, Užhorod† 1870, Sečovce) bol ortodoxný rabín.

Bol žiakom rabína Benjamina Rappoporta. Od roku 1831 alebo 1835 prinajmenšom do roku 1850 pôsobil ako rabín v Jánosháze vo Vašskej župe. V roku 1855 je zaznamenaný ako rabín v Tolcsve v Zemplínskej župe, no neskôr rabínstvo zanechal a usadil sa v Šarkane na severe Ostrihomskej župy.

Od roku 1857 až do svojej smrti pôsobil ako rabín v mestečku Sečovce na severe Zemplínskej župy, kde tento post prebral po predčasne zosnulom Natanovi Spirovi. „Po smrti rabína Majera Kohna v roku 1856 nastúpil na jeho miesto rabín Natan Spira, ktorý však o dva roky náhle skonal. V 60. rokoch bol hlavným rabínom Jozef Grünwald.“. „Prvým známym rabínom [v Sečovciach] bol Majer Kahan (v r. 1858), po ňom Jozef Grünwald, ktorý zomrel roku 1870. Ďalšími boli Jošua Baruch Reinitz a Áron Krausz, ktorý sa neskoršie stal rabínom vo Veľkej Bani.“ Pri rozkole v uhorskom židovstve (medzi ortodoxiou a neológiou) na prelome rokov 1868 a 1869 sa Grünwald, ako aj sečovská židovská komunita (v tom čase 1189 osôb), prihlásili k ortodoxnému smeru.

 Referencie 

Kategória:Osoby s neistým dátumom narodenia
Kategória:Úmrtia v 1870
Kategória:Osobnosti z Užhorodu
Kategória:Ortodoxní rabíni